న్యూఢిల్లీ/హైదరాబాద్, మార్చి 24(ఆంధ్రజ్యోతి): ఓబీసీ కమిషన్ను రద్దు చేస్తారంటూ వచ్చిన వార్తలతో శుక్రవారం రాజ్యసభలో దుమారం చెలరేగింది. దీనిపై విపక్షాలు సభలో తీవ్ర నిరసన వ్యక్తంచేశాయి. వెల్లోకి దూసుకెళ్లిన సమాజ్వాదీ పార్టీ సభ్యులు ప్రభుత్వానికి వ్యతిరేకంగా నినాదాలు చేయడంతో సభా కార్యక్రమాలకు అంతరాయం ఏర్పడింది. డిప్యూటీ చైర్మన్ పీజే కురియన్ సభను పది నిమిషాలపాటు వాయిదా వేశారు. ప్రభుత్వం దీనిపై స్పందిస్తూ, ఓబీసీ కమిషన్ను రద్దు చేసే యోచనేదీ లేదని తెలిపింది. ఎస్సీ,ఎస్టీ,ఓబీసీలకు రాజ్యాంగం కల్పించిన హక్కులకు ప్రభుత్వం కట్టుబడి ఉందని కేంద్ర సామాజికన్యాయ మంత్రి థావర్చంద్ గెహ్లాట్ చెప్పారు. అంతకు ముందు మాట్లాడిన ఎస్పీ సభ్యుడు రాంగోపాల్యాదవ్, ఓబీసీ కమిషన్ను రద్దు చేసి, దాని స్థానంలో సామాజికంగా, విద్యాపరంగా వెనుకబడిన తరగతుల జాతీయ కమిషన్(ఎన్ఎ్సఈబీసీ) ఏర్పాటుకు ప్రభుత్వం చర్యలు మొదలు పెట్టిందని ఆరోపించారు. ఇదిలావుండగా, బీసీల అభివృద్ధి పట్ల చిత్తశుద్ధి ఉన్న నాయకుడు ప్రధాని మోదీయేనని కేంద్ర మంత్రి బండారు దత్తాత్రేయ అన్నారు. మోదీ మాత్రం బీసీ కమిషనకు రాజ్యాంగ హోదా కల్పించే ప్రయత్నం ద్వారా తన చిత్తశుద్ధిని చాటుకున్నారని చెప్పారు. శుక్రవారం ఢిల్లీలో ఆయన మీడియాతో మాట్లాడారు.
newdhilly/hyderabad, marchi 24(aandhrajyoti): obic kamishannu raddu chestaarantuu vachina vaartalatoe sukravaaram rajyasabhalo dumaram chelaregindi. deenipai vipakshaalu sabhalo teevra nirasana vyaktamchaesaayi. velloki doosukellina samajwadi party sabhyulu prabhutvaaniki vyatirekamgaa ninaadaalu cheyadamtho sabhaa kaaryakramaalaku antaraayam erpadindi. deputy chairman peeje kurian sabhanu padi nimishaalapaatu vaayidaa vaesaaru. prabhutvam deenipai spandistuu, obic kamishannu raddu chese yochanedi ledani telipindi. essy,esty,obiseelaku raajyaangam kalpinchina hakkulaku prabhutvam kattubadi undani kendra saamajikanyaya mantri thaverchand gehlat cheppaaru. antaku mundu matladina espy sabhyudu rangopalyadav, obic kamishannu raddu chesi, daani sthaanamlo saamaajikamgaa, vidyaaparamgaa venukabadina taragatula jaateeya kamishan(nsbc) erpaatuku prabhutvam charyalu modalu pettindani aaropinchaaru. idilaavundagaa, beeseela abhivruddhi patla chittasuddhi unna nayakudu pradhaani modeeyenani kendra mantri bandaaru dattatreya annaru. modii maatram bc kamishanaku raajyaamga hoda kalpinche prayatnam dwara tana chittasuddhini chaatukunnaarani cheppaaru. sukravaaram dhilleelo aayana meediatho matladaru.